Ντέρμπι αιωνίων (Βουλγαρία)

Ως **Ντέρμπι αιωνίων του Βουλγαρικού ποδοσφαίρου** ή απλά **αιώνιο ντέρμπι** (Βουλγαρικά: Вечното дерби) προσδιορίζεται κάθε αγώνας μεταξύ των δύο δημοφιλέστερων ομάδων της Σόφιας και γενικά της Βουλγαρίας, της Λέβσκι Σόφιας και της ΤΣΣΚΑ Σόφιας. Οι δύο αυτές ομάδες αποτελούν κυρίαρχες δυνάμεις του βουλγαρικού ποδοσφαίρου έχοντας κερδίσει 26 και 31 εθνικά πρωταθλήματα αντίστοιχα, 26 και 21 εθνικά κύπελλα, ενώ έχουν συμπληρώσει από 13 και 11 νταμπλ η κάθε ομάδα. Το συγκεκριμένο ντέρμπι επιλέχθηκε από την COPA90 ως το 2ο πιο *"τρελό"* ντέρμπι στην Ανατολική Ευρώπη.

## Ιστορία
Η αντιπαλότητα ξεκίνησε στα τέλη της δεκαετίας του 1940, όταν ο νεοσύστατος τότε σύλλογος της ΤΣΣΚΑ αναδείχθηκε πρωταθλητής στην πρώτη του χρονιά στο πρωτάθλημα το 1948. Και οι δύο επόμενες σεζόν 1948-49 και 1950, τελείωσαν με τις δύο ομάδες να συγκρούονται στα τελικά του Κυπέλλου του Σοβιετικού Στρατού με την Λέβσκι Σόφιας να επικρατεί και στις δύο περιπτώσεις μετά από επιπλέον χρόνο στον δεύτερο επαναληπτικό τελικό, καθώς οι πρώτοι αγώνες είχαν τελειώσει  ισόπαλοι. 

Κατά τη διάρκεια των ετών, καθώς οι δύο ομάδες γινόντουσαν όλο και πιο επιτυχημένες, απέκτησαν σημαντικό αριθμό φιλάθλων. Οι συγκρούσεις μεταξύ των συλλόγων και των οπαδών τους, έγιναν συνηθισμένες και συχνά οδηγούσαν σε έντονες αντιπαραθέσεις στο γήπεδο, καθώς και σε συγκρούσεις μεταξύ χούλιγκαν εκτός γηπέδου.

Η εχθρότητα έφτασε στο αποκορύφωμα της στις 19 Ιουνίου 1985 κατά το τελικό του Βουλγαρικού Κύπελλου που πραγματοποιήθηκε στο Εθνικό Στάδιο Βασίλ Λέφσκι, όταν μετά από πολλές αμφιλεγόμενες αποφάσεις των διαιτητών, τα στελέχη των δύο ομάδων δεν επέδειξαν αθλητικό πνεύμα το οποίο είχε ως αποτέλεσμα τακτικούς καυγάδες μεταξύ τους εντός γηπέδου. Στις 21 Ιουνίου, η κεντρική επιτροπή του Βουλγαρικού Κομμουνιστικού Κόμματος εξέδωσε διάταγμα που προέβλεπε την διάλυση και των δύο ομάδων. Η ΤΣΣΚΑ Σεπτεμβρίσκο αναγκάστηκε να επανιδρυθεί ως Σρέντετς και η Λέβσκι-Σπάρτακ ως Βίτοσα. Έξι παίκτες (συμπεριλαμβανομένων των Χρίστο Στόιτσκοφ και Μπόρισλαβ Μιχάιλοφ) αποκλείστηκαν αποκλείστηκαν δια παντός από τα ποδοσφαιρικά πρωταθλήματα της χώρας. Πολλοί άλλοι παίκτες και μέλη του προσωπικού, δέχθηκαν ποινές απαγόρευσης για τρεις μήνες έως και έναν χρόνο. Ένα χρόνο αργότερα, η απόφαση άρθηκε πίσω και οι παίκτες συνέχισαν τις αθλητικές τους καριέρες.

Παρότι τόσο η Λέβσκι όσο και η ΤΣΣΚΑ θεωρούνται οι δύο πιο επιτυχημένες και δημοφιλέστερες ομάδες στη Βουλγαρία, καμία από τις δύο πλευρές δεν έχει στεφεί πρωταθλήτρια μετά το 2008. Αυτό οφείλεται κυρίως στην άνοδο άλλων συλλόγων στη χώρα, όπως η Λίτεξ Λόβετς και η Λουντογκόρετς Ραζγκράντ. Η Λίτεξ κατέκτησε δύο συνεχόμενους τίτλους μεταξύ 2009 και 2011, ενώ η Λουντογκόρετς βρίσκεται σήμερα σε μια σειρά 14 συνεχόμενων τίτλων πρωταθλητή από το 2012. Ωστόσο, τα ντέρμπι μεταξύ Λέβσκι και ΤΣΣΚΑ Σόφιας παραμένουν τα παιχνίδια με την μεγαλύτερη θέαση. Κατά την δεκαετία του 2010, τόσο η ΤΣΣΚΑ όσο και η Λέβσκι αντιμετώπισαν οικονομική αστάθεια, με την ΤΣΣΚΑ να υποβιβάζεται ακόμη και στην τρίτη κατηγορία του βουλγαρικού ποδοσφαίρου μετά τη σεζόν 2014-15, ενώ η Λέβσκι βρισκόταν σε πολύ σοβαρά οικονομικά και ιδιοκτησιακά προβλήματα φθάνοντας κοντά στην χρεοκωπία, με τους οπαδούς του συλλόγου να παρεμβαίνουν σωτήρια για την ομάδα τους. Από την 2η Ιουνίου του 2020 ο Νάσκο Σιρακόφ είναι ο νέος ιδιοκτήτης του συλλόγου και η ομάδα έχει γίνει πιο σταθερή οικονομικά τα τελευταία χρόνια.

## Έδρα διεξαγωγής
Κατά τη διάρκεια των ετών, όλα τα παιχνίδια μεταξύ της Λέβσκι και της ΤΣΣΚΑ πραγματοποιήθηκαν σε ουδέτερο γήπεδο, στις περισσότερες περιπτώσεις στο Εθνικό Στάδιο του Βασίλ Λέφσκι. Κατά τη διάρκεια της δεκαετίας του 2000, οι δύο σύλλογοι ξεκίνησαν να φιλοξενούν τα αιώνια ντέρμπι στα δικά τους γήπεδα, στο Γήπεδο Γκεόργκι Ασπάρουχοφ και στο Γήπεδο Μπαλγκάρσκα Αρμάια, αλλά σύντομα αποφάσισαν να μεταφέρουν τους αγώνες πίσω στο Εθνικό Στάδιο λόγω της μεγαλύτερης χωρητικότητας του αλλά και των ζημιών που προκαλούν οι οπαδοί στα γήπεδα του αντιπάλου.

Μόνο μία φορά στην ιστορία, το συγκεκριμένο ντέρμπι πραγματοποιήθηκε έξω από τη Σόφια - το 1991, όπου η Λέβσκι κέρδισε την αιώνια αντίπαλό της στα προημιτελικά του κυπέλλου με 2-0 σε ένα παιχνίδι που διεξήχθη στο Στάδιο Τούντζα στο Γιάμπολ.

## Αποτελέσματα

 

## Τρόπαια

## Στατιστικά

### Οι μεγαλύτερες νίκες

#### Νίκες Λέβσκι
**7-1** - 23 Σεπτεμβρίου 1994, Πρωτάθλημα

**7-2** - 17 Νοεμβρίου 1968, Πρωτάθλημα

**5-0** - 13 Μαΐου 1998, Τελικός Κυπέλλου

**4-0** - 16 Ιουνίου 1982, Τελικός Κυπέλλου

#### Νίκες ΤΣΣΚΑ
**5-0** - 23 Σεπτεμβρίου 1953, Πρωτάθλημα 1 Οκτωβρίου 1989, Πρωτάθλημα

**4-0** - 14 Απριλίου 1957, Πρωτάθλημα

### Οι περισσότερες εμφανίσεις
**35** - Μανόλ Μανόλοφ (ΤΣΣΚΑ)

**32** - Στέφανος Μποζκόφ (ΤΣΣΚΑ) 

**31** - Εμίλ Σπασόφ (Λεβσκι) 

### Τα περισσότερα τέρματα
**15** - Γκιόργκι Ιβάνοφ (Λεβσκι) 

**14** - Νάσκο Σιρακόφ (Λέβσκι) 

**12** - Παβέλ Πανόφ (Λέβσκι) 

**11** - Ντιμίταρ Μιλάνοφ (ΤΣΚΚΑ) 

### Πιο πολλά τέρματα σε έναν αγώνα
**9** - Λέβσκι 6-3 ΤΣΣΚΑ (15 Ιουλίου 1962, Πρωτάθλημα) 

**7** - ΤΣΣΚΑ 2-7 Λέβσκι (17 Νοεμβρίου 1968, Πρωτάθλημα) 

### Οι περισσότερες κόκκινες κάρτες
**3** - Βλαντιμίρ Γκατζέφ (Λέβσκι) 

### Οι περισσότερες κίτρινες κάρτες
**11** - Τόντορ Γιάντσεφ (ΤΣΣΚΑ) 

### Ρεκόρ προσέλευσης
**Υψηλότερη προσέλευση**: 70.000 - 11 Μαρτίου 1967, Εθνικό Στάδιο Βασίλ Λεβσκι (τελικό σκορ Λέβσκι 1-1 ΤΣΣΚΑ) και 31 Μαΐου 1969, Εθνικό Κέντρο Βασίλ Λέβσκι (τελικό σκορ Λέβσκι 1-3 ΤΣΣΚΑ) 

**Μικρότερη προσέλευση** - 8.000 - 18 Νοεμβρίου 1995, Εθνικό Στάδιο Βασίλ Λέφσκι (Λέβσκι 3-1 ΤΣΣΚΑ τελικό σκορ) και 26 Μαΐου 2002, Στάδιο Μπαλγκάρσκα Αρμίγια (τελικό σκορ ΤΣΣΚΑ 1-0 Λέβσκι)

## Παραπομπές


Κατηγορία:ΤΣΣΚΑ Σόφιας (ποδόσφαιρο)
Κατηγορία:Λέφσκι Σόφιας
Κατηγορία:Ποδοσφαιρικά ντέρμπι